Linja 14 (Pariisin metro)

Paris Métro Ligne 14 (linja 14) on uusin Pariisin metron linjoista. Se kulkee Saint-Denis - Pleyelin asemalta Gare de Lyonin kautta Orlyn lentoasemalle. Se on Pariisin metron ensimmäinen automatisoitu (kuljettajaton) linja. Linjaan 14 asennettiin myös Pariisin metron ensimmäiset automaattiset laituriovet lisäämään laiturilla olevien turvallisuutta. Ennen linjan avaamista se tunnettiin työnimellä Météor, (Métro Est-Ouest Rapide). Linjan 14 pituus on 27.8 km, ja siinä on 20 asemaa. Keskimääräinen kahden aseman välimatka on 1 129 m. Yhdessäkään muussa Pariisin metron linjassa ei ole yli kilometrin pituista keskimääräistä asemien välimatkaa. Linjan 14 kalustona on 5-vaunuisia, kumipyöräisiä, täysautomatisoituja MP 14 junia. Ennen nykyisen linjan 14 avaamista Pariisin metrossa oli aikoinaan ollut toinen linja 14, mutta se oli liitetty linjaan 13 jo 1970-luvulla. == Historia == * 15. lokakuuta 1998: Linja 14 avattiin osuudelle Madeleine-Bibliothèque F. Mitterrand. (7 asemaa). * 6. joulukuuta 2003: Linjaa jatkettiin Madeleinesta St-Lazareen. (1 uusi asema). * 26. kesäkuuta 2007: Linjaa jatkettiin Bibliothèque F. Mitterrandista Olympiadesiin. (1 uusi asema). * 14. joulukuuta 2020: toinen pohjoinen laajennus Saint-Lazarelta Marie de Saint-Oueniin. (3 uutta asemaa). * 13. tammikuuta 2021: Porte de Clichyn asema avattiin (1 asema) * 24. kesäkuuta 2024: Linjaa jatkettiin pohjoisessa Mairie de Saint.Ouenista Saint-Denis Pleyeliin (1 asema) ja etelässä Olympiadesistä Orlyn lentoasemalle (6 asemaa; Villejuif Gustave Roussyn asemaa ei vielä avattu) * 18. tammikuuta 2025: Villejuif - Gustave Roussyn asema avattiin. (1 asema) Linjaa 14 suunniteltaessa siinä oli tarpeina mm. helpottaa RER-linja A:n ylikuormitusta Pariisin sisäisellä osuudella. Ranskan hallitus aloitti projektin vuonna 1989. Tunnelit kaivettiin vuosien 1993 ja 1995 välillä. Se avattiin vuonna 1998. Vuonna 2007 avattu osuus Bibliothèque F. Mitterrand- Olympiades ei ollut oikea laajennus; se rakennettiin 1990-luvulla kuten muutkin alkuperäiset tunnelit, mutta rakennustyöt keskeytyivät koulun pihan romahtaessa. Onneksi juuri sinä päivänä koulussa ei ollut ihmisiä. Linja 14 käsitti avautuessaan muitakin uutuuksia Pariisin metrossa kuin automaattiset junat. Niitä olivat mm. kaikilla asemilla bitumittomat lattiat (sen sijaan kiveä tms.) ja automaattisesti avautuvat ja sulkeutuvat laituriovet. Linjan 14 laajennukset Olympiadesista Orlyn lentoasemalle ja Mairie de Saint-Ouenista Saint-Denis Pleyelille avattiin 24. kesäkuuta 2024 kesäolympialaisia varten ja samalla ensimmäisenä osana Grand Paris Express -hanketta. == Entinen linja 14 == Alkuperäinen linja oli suunniteltu Nord-Sud-yhtiön linjaksi C. CMP-yhtiön ostettua Nord-Sudin, linjan C suunnitelma muuttui linjaksi 14. Se valmistui vuonna 1937 ja liitettiin linjaan 13 vuonna 1976. ===Entisen linjan 14 historia=== * 21. tammikuuta 1937: Alkuperäinen linja 14 avattiin välillä Pte de Vanves-Bienvenüe. 5 asemaa. * 27. heinäkuuta 1937: Linjaa jatkettiin Bienvenüesta Durociin ja samalla siihen liitettiin linjan 10 osuus Duroc- Invalides. 4 uutta asemaa. * 9. marraskuuta 1976: Linja 14 liitettiin linjaan 13, josta tuli näin täysinäinen pohjois-eteläsuuntainen linja. ===Uudelleennimetyt asemat=== * 6. lokakuuta 1942: Bienvenüe uudelleennimettiin Montparnasse-Bienvenüeksi. == Kartta ja asemat == * Saint-Denis - Pleyel, vaihtomahd. RER D ja linja 13 (tulevaisuudessa linjat 15 16 ja 17 sekä Transilien H) * Mairie de Saint-Ouen, vaihtomahd. linja 13 * Saint-Ouen vaihtomahd. RER C * Porte de Clichy vaihtomahd. RER C ja linja 13 * Pont-Cardinet * Saint-Lazare, vaihtomahd. linjat 3, 12 ja 13 * Madeleine, vaihtomahd. linjat 8 ja 12 * Pyramides, vaihtomahd. linja 7 * Châtelet, vaihtomahd. linjat 1, 4, 7 ja 11, RER A, B ja D (Châtelet-Les Halles) * Gare de Lyon, vaihtomahd. linja 1, RER A ja D * Bercy, vaihtomahd. linja 6 * Cour St-Émilion * Bibliothèque de F. Mitterrand, vaihtomahd. RER C ja T3a * Olympiades * Maison Blanche, vaihtomahd. linja 7 * Hopital Bicetre * Villejuif - Gustave Roussy, vaihtomahd. linja 15 (2025 alkaen) * L'Hay-Les-Roses * Chevilly-Larue, vaihtomahd. T7 * Thiais - Orly, vaihtomahd. RER C * Aeroport d'Orly, vaihtomahd.T7 (Tulevaisuudessa linja 18) == Turismi == Linja 14 kulkee seuraavien nähtävyyksien läheltä: * Gare St-Lazare, 1800-luvun rautatieasema * Église de la Madeleine, kreikkalaista temppeliä muistuttava kirkko * Gare de Lyon, 1800-luvun lopun aikainen rautatieasema * Palais Omnisports de Paris-Bercy, urheilualue * Ranskan kansalliskirjasto, Bibliotechque nationale de France == Triviaa == * Lausannen metron linjalla 2 käytetään lyhennettyjä versioita linjan 14 entisistä vaunuista. Niissä on ainoastaan 2 vaunua per runko. * Linja on syvimmällä kaikista tavallisista Pariisin metron linjoista, pääasiassa siksi että korkeammat maanalaiset kerrokset ovat jo täynnä metrotunneleita ja muuta infrastruktuuria. * Kaikissa linjan 14 junissa on mahdollisuus kävellä sen päästä päähän. * Kaikki asemat sopivat liikuntarajoitteisille, kuten pyörätuoleilla liikkuville. * Linjan 14 Seinen alittava tunneli on pohjaan upotettu betoniputki, ei kallioon louhittu. == Kuvia == Tiedosto:Station de Bibiotheque Nationale Ligne 14 - Quais 02-03-06.jpg|Bibliothèque François Mitterrand Tiedosto:Ligne-14-Chatelet-1.jpg|Châtelet Tiedosto:Cour Saint Emilion mezzanine.jpg|Cour Saint-Émilion Tiedosto:Metro-Paris-ligne-14-statio.jpg|Gare de Lyon Tiedosto:Gare de Lyon 14 Jardin exotique.JPG|Gare de Lyonin eksoottinen puutarha Tiedosto:Metro Paris - Ligne 14 - station Olympiades 05.jpg|Olympiades Tiedosto:Ligne-14-Pyramides1.jpg|Pyramides Tiedosto:Paris Metro St Lazare.jpg|Saint-Lazare Tiedosto:Aéroport d’Orly ligne 14 2024 07.jpg|Orlyn lentoaseman laituri Tiedosto:Station Maison Blanche Métro Paris Ligne 14 - Paris XIII (FR75) - 2024-06-26 - 9.jpg|Maison Blanche Tiedosto:Station Hôpital Bicêtre Métro Paris Ligne 14 - Le Kremlin-Bicêtre (FR94) - 2024-06-26 - 13.jpg|Hopital Bicetre Tiedosto:Station Haÿ Roses Métro Paris Ligne 14 - L'Haÿ-les-Roses (FR94) - 2024-06-26 - 7.jpg|L'Hay Les-Roses Tiedosto:Station Chevilly Larue Métro Paris Ligne 14 - Chevilly-Larue (FR94) - 2024-06-26 - 13.jpg|Chevilly Larue Tiedosto:Station Thiais Orly Métro Paris Ligne 14 - Thiais (FR94) - 2024-06-26 - 3.jpg|Thiais Orly Tiedosto:Station Métro Ligne 14 St Ouen - Saint-Ouen-sur-Seine (FR93) - 2020-12-15 - 14.jpg|saint Ouen Tiedosto:Porte de Clichy ligne 14 2021 05.jpg|Porte de Clichy Tiedosto:Station Pont Cardinet Métro Paris Ligne 14 - Paris XVII (FR75) - 2022-07-01 - 2.jpg|Pont Cardinet Tiedosto:Mairie de Saint-Ouen Métro 14 2020 21.jpg|Mairie de Saint Ouen == Aiheesta muualla == * RATP:n englanninkieliset kotisivut Luokka:Pariisin metro